Puterea unui serial. "The Queen’s Gambit", de pe Netflix, a scos la iveală drama copiilor de pe lista celor greu adoptabili.
Serialul The Queen"s Gambit, de pe Netflix, a scos în evidență drama copiilor de pe listele celor greu adoptabili. România are lista ei de copii greu adoptabili, se numește Registrul Național pentru Adopții. Din acest registru fac parte copiii care au o stare de sănătate mai delicată sau au frați și nu pot fi despărțiți.
Jolene, personajul din serialul "The Queen’s Gambit", de pe Netflix, se află și ea pe lista copiilor greu adoptabili. De aceea familia a ales-o pe Beth Harmon pentru adopție.Situația acestor copii este atât de delicată și puțin dezbătută, încât a ajuns și în cinematografe.Și România are lista ei de copii greu adoptabili. Se numește Registrul Național pentru Adopții. Este ca un catalog, conține o poză și detalii despre copil."Mă numesc Ioan și m-am născut la data de 27.02.2007. Sunt un copil plin de viață! Problema pe care o am la un picior nu mă împiedică să fiu activ și să mă joc des cu ceilalți copii".Cam așa sună prezentarea unui puști care așteaptă cu nerăbdare să ajungă într-o familie.Liviu Mihăileanu, de la Alianța România fără Orfani, ne explică mai multe despre această listă."Greu adoptabil înseamnă că timp de 3 luni de zile, nu a intrat în potrivire cu niciun adoptator. Copilul nu știe. Este o șansă în plus la adopție. Este o șansă, o deschidere față de toți adoptatorii atestați. Orice adoptator atestat poate intra pe această listă", a explicat acesta.Din acest registru fac parte copiii care au o stare de sănătate mai delicată sau au frați și nu pot fi despărțiți.